ai4bharat/Pralekha huggingface dataset:
وزارت دفاع
فوجی دفاعی سازوسامان کی اندرون ملک تیاری
حکومت نے ملک میں فوجی سازوسامان کی اندرون ملک ڈیزائننگ،تیاری اور مینو فیکچرنگ کی حوصلہ افزائی کے لئے متعدد پالیسی اقدامات کئے ہیں اور اصلاحات کی ہیں تاکہ آنے والے برسوں میں درآمدات پر انحصار کو کم کیا جا سکے۔ ان اقدامات میں دیگر کے علاوہ دفاعی خریداری کے عمل  کے تحت گھریلو ذرائع سے کیپٹل اشیاء کی خریداری کو ترجیح۔209 اشیاء کی 2 پوزیٹیو اندرون ملک فہرستوں کا نوٹیفکیشن، صنعتی لائسنس جاری کرنے کے عمل کو آسان بنانا، جس کی مدت میں توسیع ہو۔ ایف ڈی آئی پالیسی میں نرمی اور آٹومیٹک روٹ کے ذریعے74 فیصد ایف ڈی آئی کی اجازت، تیاری کے عمل کو آسان بنانا، دفاعی کار کردگی ، اسکیم کے لئے اختراع کی شروعات، اندرون ملک تیاری سے متعلق پورٹل ایس اے آر آئی جے اے این کا آغاز، تاکہ ایم ایس ایم ای سمیت ہندوستانی صنعتوں میں گھریلو تیاری کا فروغ ہو سکے۔ آفسیٹ پالیسی میں اصلاحات، جس میں دفاعی مینوفیکچرنگ کے لئے سرمایہ کاری اور ٹیکنالوجی کی منتقلی پر زور دیا گیا ہو اور دو دفاعی صنعتی راہداریوں کا قیام، جن میں سے ایک اترپردیش میں اور دوسری تمل ناڈو میں ہے۔
گزشتہ تین برسوں میں یعنی 19-2018 سے 21-2020 تک حکومت نے 214255.65 کروڑ روپے کی لاگت والی 119 تجاویز کو ضرورت کے تحت منظوری  دی ہے، جو خریدو، خریدو ، خریدو اور بناؤ ، میک، ایس پی ماڈل، بائی اینڈ میک زمرے کے تحت ہیں۔
گزشتہ تین برسوں میں ہندوستان اور بیرونی اداروں سے دفاعی سازوسامان کی خریداری پر ہونے والے کیپٹل اخراجات کی تفصیل درج ذیل ہے:
|
||
|
مجموعی خریداری
|
|
غیر ملکی کمپنیوں سے خریداری
|
|
ہندوستانی کمپنیوں سے خریداری
|
|
ہندوستانی کمپنیوں سے خریداری کا اوسط
|
|
2018-19
|
|
75913.06
|
|
36957.06
|
|
38956.00
|
|
51.32%
|
|
2019-20
|
|
91004.94
|
|
38156.83
|
|
52848.11
|
|
58.07%
|
|
2020-21
|
|
118860.52
|
|
42786.54
|
|
76073.98
|
|
64.00%
دفاع کے وزیر مملکت جناب اجے بھٹ نے یہ اطلاع آج راجیہ سبھا میں جناب ہرناتھ سنگھ یادو اور جناب وجے پال سنگھ کو ایک تحریری جواب میں دی۔
ماحولیات، جنگلات اور موسمیاتی تبدیلی کی وزارت
کاربن کے اخراج کو کم کرنے کے لئے صنعتوں کی رضاکارانہ طور پر شراکت داری کی حوصلہ افزائی کرنے کی ضرورت: پرکاش جاوڈیکر
نئی دہلی ، یکم دسمبر :
ماحولیات، آب و ہوا کی تبدیلی اور جنگلات کے مرکزی وزیر جناب پرکاش جاوڈیکر نے کہا ہے کہ آب و ہوا کی تبدیلی کو کم کرنے کی ہماری کوششوں میں لوگ اور صنعتیں اہم محرک ہیں۔
وزیر مملکت نے صنعتوں کی منتقلی کی سربراہی کانفرنس کے اعلی سطحی سیگمنٹ سے خطاب کرتے ہوئے اس بات کی نشاندہی کی کہ صنعت عالمی کاربن ڈائی آکسائیڈ کے 30 فیصد کے قریب براہ راست تعاون کرتی ہے۔
جناب جاوڈیکر نے بتایا کہ بغیر کسی فرمان کے ملک میں اعلی صنعتوں نے رضاکارانہ طور پر کاربن ڈائی آکسائیڈ کے اخراج میں تخفیف کی ہے اور متعدد کمپنیوں کے ذریعہ ملک میں قابل تجدید توانائی کی کھپت کو فعال طور پر فروغ دیا جارہا ہے۔
وزیر ماحولیات نے مزید کہا کہ یہی آگے بڑھنے کا راستہ ہے اور ہمیں کاربن کے اخراج کو کم کرنے کے لئے صنعتوں کی رضاکارانہ طور پر شراکت داری کی حوصلہ افزائی کرنے کی ضرورت ہے۔
فنانس کے معاملے پر بات کرتے ہوئے جناب جاوڈیکر نے کہا فنڈز بڑے پیمانے پر جٹانے چاہئیں اور ماحولیاتی تبدیلی کے مسئلے سے نمٹنے کے لئے ٹکنالوجی کا استعمال بھی ہونا چاہئے۔
انہوں نے کہا کہ سستی ٹیکنالوجیز اور تحقیقی مطالعات کو ترقی پذیر ممالک کے ساتھ شیئر کرنے کی ضرورت ہے تاکہ وہ ماحولیات کو بچانے کی سمت میں کام کرسکیں۔
جناب جاوڈیکر نے یہ بھی روشنی ڈالی کہ ممالک کو یہ نہیں بھولنا چاہئے کہ ہر آب و ہوا ایکشن کی لاگت آتی ہے اور اگر ہم موسمیاتی تبدیلی کو ایک تباہی سمجھتے ہیں تو پھر کسی کو بھی اس تباہی سے فائدہ نہیں اٹھانا چاہئے۔ وزیر موصوف نے کہا کہ یہ ترقی پذیر ممالک کے غریبوں پر ایک طرح سے ڈبل ٹیکسیشن لگانے کے مترادف ہوگا ، جو کہ ماحولیاتی انصاف نہیں ہے۔
اس سربراہی اجلاس سے خطاب کرتے ہوئے سویڈش نائب وزیر اعظم اسابیل لیون نے کہا کہ آب و ہوا کی تبدیلی کے مسئلے سے نمٹنے کے لئے ہندوستان اور سویڈن کو مل کر کام کرنا ہوگا۔ انہوں نے کہا کہ کاربن کے اخراج کو کم کرنے کے لئے بہترین طریق کار اور تجربات کو مشترکہ طور پر بانٹنے کی ضرورت ہے۔ سویڈن کے نائب وزیر اعظم نے کاربن کے اخراج سے نمٹنے کے لئے مالی اعانت جٹانے کو بھی کہا اور کہا کہ سویڈن حکومت اس سمت میں کام کرنے کے تئیں پرعزم ہے۔
اس تقریب کا اہتمام لیڈرشپ گروپ فار انڈسٹری ٹرانزیشن  نے کیا تھا۔ لیڈ آئی ٹی کی شروعات اقوام متحدہ کے سکریٹری جنرل کلائمیٹ ایکشن سمٹ کے دوران 2019 میں اسٹاک ہوم انوائرنمنٹ انسٹی ٹیوٹ کے تعاون سے ورلڈ اکنامک فورم کے ساتھ ہندوستان اور سویڈن نے کی ہے۔ فی الحال گروپ نے 13 ممالک اور 15 کمپنیوں کی رکنیت حاصل کی ہے جن میں بھارت کی ڈالمیا سیمنٹ ، مہندرا گروپ اور اسپائس جیٹ شامل ہیں جو کم کاربن کی صنعت کی منتقلی کے تئیں پرعزم ہیں۔
لیڈ آئی ٹی نے صنعت کی منتقلی کے عمل کو تیز کرنے کے لئے ورچوئل انڈسٹری ٹرانزیشن لیڈر شپ سمٹ کا اہتمام کیا کیونکہ دنیا پیرس معاہدے کے پانچ سال پورے کر رہی ہے۔
ورچوئل پروگرام میں اسکینیا، ایف ایل اسمتھ ، ایل کے اے بی ، لافرج ہولسم ، ایس ایس اے بی ، وٹین فال جیسی عالمی کمپنیوں کے سربراہوں کے علاوہ ڈالمیا اور مہندرا گروپ جیسی ہندوستانی کمپنیوں کے سربراہان نے بھی شرکت کی۔ اس پروگرام میں عالمی تھنک ٹینک اور وزراء / برطانیہ ، لکسمبرگ ، یورپی یونین اور جرمنی جیسے ممالک کے نمائندوں نے شرکت کی۔
ریلوے کی وزارت
حکومت ہند نے کولکتہ شہر اور اس کے آس پاس کے شہری علاقوں میں کولکتہ ایسٹ ویسٹ میٹرو راہداری کی منظوری دی
میٹرو لائن کی لمبائی 16.6 کلومیٹر ہے
پروجیکٹ کی لاگت 8575 کروڑ ہے
نئی دہلی 07 اکتوبر :
حکومت نے8574.98 کروڑ کی تخمینہ لاگت سے کولکتہ ایسٹ۔ ویسٹ میٹرو کوریڈور پروجیکٹ کی تعمیر کے لئے نظرثانی شدہ تخمینہ لاگت سے متعلق ریل وزارت کی تجویز کومنظوری دے دی ہے۔ اس پروجیکٹ میں مغربی بنگال میں سالٹ لیک سیکٹر -5 تا ہاوڑا میدان کے مابین ایک میٹرو راہداری کی تعمیر کی جانی ہے جس کی کل روٹ کی لمبائی 16.6 کلومیٹر ہے۔ اس پروجیکٹ پر کولکتہ میٹرو ریل کارپوریشن لمیٹڈ [کے ایم آر سی ایل] کے ذریعہ عملدرآمد کیا جا رہا ہے جو وزارت ریلوے کے تحت ایک سی پی ایس ای ہے جس کا قیام ایک خصوصی نقل وحمل کے مقصد سے کیا گیا ہے۔ اس پروجیکٹ کی تکمیل کا وبائی بیماری سے پہلے کا ہدف دسمبر ، 2021 تھا۔ اس پروجیکٹ میں بے پناہ تکنیکی چیلنجز بھی ہیں جس میں گنگا ندی اور ہاوڑا اسٹیشن کے نیچے سرنگ کی تعمیر اہم ہے۔ ہاوڑا اسٹیشن بھارت کا سب سے گہرا میٹرو اسٹیشن ہے اور کسی بڑی ندی کے نیچے یہ پہلی نقل وحمل کی سرنگ ہو گی۔
میگا پروجیکٹ کے تحت کلکتہ کے کاروباری ضلع کے درمیان مغرب میں ہاوڑا کے صنعتی شہر اور مشرق میں سالٹ لیک سٹی کے درمیان ایک محفوظ ، قابل رسائی اور راحت بخش عوامی نقل و حمل کے توسط سے ایک موثر ٹرانزٹ رابطہ کی تعمیر کی جائے گی۔ یہ راہداری کولکاتا میٹروپولیٹن ایریا یعنی ہاوڑا ، کولکاتہ کے کاروباری علاقہ اور سالٹ لیک میں نئی بستیوں کے تین سب سے اہم حصوں کو جوڑے گی۔ یہ ہاوڑا، سیالدہ اور سالٹ لیک سیکٹر۔5 کو بھی جوڑے گی جو کہ ایک آئی ٹی ہب ہے۔
اس پروجیکٹ کے تحت انٹرچینج ہب کی تعمیر سے متعدد ٹرانسپورٹ ذرائع کو آپس میں جوڑا جائے گا جس میں میٹرو، ذیلی۔ شہری ریلوے، پانی والے جہاز اور بس ٹرانسپورٹ شامل ہیں۔ اس سے لاکھوں یومیہ مسافروں کی آمدورفت بلا رکاوٹ کے آسان ہو جائے گی۔
پروجیکٹ کے فوائد:
- محفوظ، موثر اور ماحول دوست ٹرانسپورٹ سسٹم فراہم کر کے لوگوں کو فائدہ پہنچانا
- آمد ورفت کے وقت میں کمی
- ایندھن کی کھپت میں کمی
- سڑک بنیادی ڈھانچہ میں پونجی خرچ کی کمی
- آلودگی اور حادثات میں کمی
- ٹرانزٹ پر مبنی ترقی کو بڑھانا
- روزگار پیدا کرنا
- کولکاتہ میں ٹریفک کا مسئلہ کم ہو گا اور آلودگی پر قابو پانے میں مدد ملے گی
- آمد ورفت کے وقت میں کمی
خواتین اور بچوں کی ترقیات کی وزارت
قومیکریچاسکیم
نئی دہلی،25مارچ 2021/ "کام کرنے والی ماؤں کے بچوں کے لئے قومی کرچ اسکیم" کے تحت چلائے جانے والے کریچ فی الحال کوویڈ 19 کے وبائی مرض کے پھیلاؤ کو روکنے کے مقصد سے پنجاب اور جموں و کشمیر سمیت ملک میں فعال نہیں ہیں۔
پچھلے تین سالوں میں ، یعنی 2017-18 ، 2018-19 اور 2019-20 کے دوران ، ’’ ورکنگ ماؤں کے بچوں کے لئے قومی کریچ اسکیم ‘‘ کے تحت ملک میں عملی بحرانوں کی تعداد بالترتیب 18040 ، 8018 اور 6458 تھی۔ اس اسکیم کا اطلاق یکم جنوری 2017سے ریاستوں اور یونین ٹیرٹریز  کے ذریعے کیا جارہا ہے۔ ریاستی حکومتوں اور یوٹیز انتظامیہ کے ذریعہ کروچوں کے چلانے اور جاری رکھنے کا فیصلہ ان کی تصدیق اور معائنہ کی بنیاد پر لیا جاتا ہے۔ وزارت برائے خواتین و اطفال ترقی ، حکومت ہند ریاستوں اور یو ٹیز کو فنڈ جاری کرتی ہے جس کی مدد سے تجاویز کی موصول ہونے پر ان سے ضروری دستاویزات اور معلومات ان کے لئے دستیاب ہیں۔
جس کی مدد سے تجاویز کے موصول ہونے پر ان سے ضروری دستاویزات اور معلومات دستیاب ہوتی ہیں۔
حکومت نے 'ورکنگ ماؤں کے بچوں کے لئے قومی کرچ اسکیم' کے مناسب نفاذ کے لئے اٹھائے گئے اقدامات میں کرچوں کے معائنے کے ذریعے مانیٹرنگ ، ان کی کارروائیوں کی تصدیق ، اور میٹنگوں ، ویڈیو کانفرنسوں اور ریاستوں کے متعلقہ عہدیداروں کے ساتھ بات چیت کے ذریعہ تبادلہ خیال شامل ہیں۔
مزید برآں ، وزارت کی موجودہ اسکیموں میں پائی جانے والی خامیوں کی تشخیص پر ، مشن واتسلیا کا اعلان کیا گیا ہے تاکہ ان مقاصد کے ذریعے بچوں کی حفاظت ، نگہداشت اور صحت سے متعلق خدمات تک رسائی اور معیار کو بہتر بنایا جاسکے جیسے بچپن ابتدائی برسوں کی دیکھ بھال, مجموعی تغذیہ اور تعلیم اور دیگر اسکیموں کے ساتھ ملاپ میں بچوں کی بہتر دیکھ بھال کی جاسکے۔
یہ معلومات مرکزی وزیر برائے خواتین اور بچوں کی ترقی ، محترمہ اسمرتی زوبن ایرانی نے ، آج راجیہ سبھا میں پوچھے گئے ایک سوال کے تحریری جواب میں دی۔
ش ح۔ ش ت۔ج
Uno-3061
(Visitor Counter : 58
ارضیاتی سائنس کی وزارت
موسم سرما  سیزن اورفروری 2021 کے مہینے کے لئے موسمیاتی خلاصہ
ملک میں اوسطاََزیادہ سے زیادہ ، اوسطاََ کم سے کم اور معمول کا درجہ حرارت مجموعی طورپر معمول سے زیادہ رہا
1981سے 2010 تک کی مدت پر مبنی موسمیاتی اعداد وشمار کو ،معمول کی جانچ کرنے کے لئے استعمال کیا جاتا ہے اور اس لئے ،اس میں بے ربطگی ہوتی ہے
فروری کے مہینے کے دوران پورے ہندوستان میں بارش ، 1901 کے بعدسے چھٹی مرتبہ سب سے کم رہی
فروری 2021 میں جنوبی جزیرہ نما ہندوستان کے چند اسٹیشنوں میں بھاری بارش کے واقعات بھی سامنے آئے
نئی دہلی03 مارچ 2021: ہندوستا ن کے موسمیات کے محکمے  کے موسم کی پیش گوئی کرنے والے قومی مرکزکےمطابق :
موسم سرما  سیزن 2021 کے درجہ حرارت کی خصوصیات :
موسم سرما 2021 کے دوران مجموعی طورپر ملک میں اوسطاََ زیادہ سے زیادہ ، اوسطاََ کم سے کم اور معمول کا درجہ حرارت بالترتیب 27.47 ڈگری سیلسئس ، 15.39 ڈگری سیلسئس اور 21.43 ڈگری سیلسئس ریکارڈ کیا گیا جوکہ1981 -2010 کی مدت پر مبنی 26.70 ڈگری سیلسئس ، 14.59 ڈگری سیلسئس اور 20.65 ڈگری سیلسئس کے معمول کے درجہ حرارت کے برخلاف رہا۔لہٰذا مجموعی طورپر ملک میں اوسطاََزیادہ سے زیادہ ، اوسطاََ کم سے کم اور معمول کادرجہ حرارت معمول کے درجہ حرارت سے ،بالترتیب 0.77 ڈگری سیلسئس،0.80 ڈگری سیلسئس اور 0.78 ڈگری سیلسئس زیادہ رہا۔1981سے 2010 کی مدت پر مبنی موسمیاتی اعدادوشمار کو معمول کا زائچہ بنانے کے لئے استعمال کیا جاتا ہے اور اس لئے یہ بے ربط ہوتا ہے۔
فروری 2021 کے مہینے کے درجہ حرارت کی خصوصیات:
فروری 2021 کے مہینے کے دوران ہندوستان بھر میں ماہانہ اوسط زیادہ سے زیادہ ، اوسطاََ کم سے کم اور معمول کادرجہ حرارت بالترتیب 29.09 ڈگری سیلسئس ، 16.01 ڈگری سیلسئس اور 22.55 ڈگری سیلسئس رہا جوکہ معمول سے زیادہ ہے۔
فروری 2021 کے دوران مجموعی طور پر شمال مشرقی ہندوستان میں اوسطاََ زیادہ سے زیادہ اور معمول کا درجہ حرارت بالترتیب 24.4 ڈگری سیلسئس اور 16.92 ڈگری سیلسئس رہا۔شمال مغربی ہندوستان میں زیادہ سے زیادہ اور معمول کا درجہ حرارت فروری کے دو ران معمول سے تجاوز کرگیا
موسم سرما  کے لئے سیزن کی بارش کا منظرنامہ :
موسم سرما کے سیزن 2021 کے لئے مجموعی طور پر ملک بھر میں ہوئی بارش سے ظاہر ہوتا ہے کہ یہ 27.8 ملی میٹر ریکارڈ کی گئی جو کہ40.8ملی میٹر کے اپنے طویل مدتی اوسط کے مقابلے میں 32فیصد کم ہے۔جنوبی جزیرہ نما ہندوستان پر سیزن کے دوران 1921 کے بعدسے سب سے زیادہ  رہی ، جو کہ 1901 میں ، ، اور 1984 میں تھی۔
بارش کا ماہانہ منظرنامہ 
فروری 2021 کے مہینے کے لئے مجموعی طورپر ملک میں ہوئی بارش سے ظاہر ہوتا ہے کہ یہ 7.6 ملی میٹر رہی ، جو کہ 23.5 ملی میٹر کے اس کے طویل مدتی اوسط  کے مقابلے میں 68فیصدکم ہے۔فروری کے مہینے کے دوران پورے ہندوستان میں ہوئی بارش ، 1901 کے بعدسے چھٹی سب سے کم بارش ہے۔
شدید بارش کے واقعات کی فریکوئنسی :
فروری 2021 میں ، جنوبی جزیرہ نما ہندوستان کے چنداسٹیشنوں پر شدید بارش کے واقعات بھی سامنے آئے ہیں۔
گرافکس اور دیگر تفصیلات کے لئے براہ مہربانی یہاں کلک کریں:
براہ مہربانی ، مقامی مرکوزپیش گوئی اور وارننگ کے لئے’ موسم ایپ ‘ ، زراعت سے متعلق صلاح ومشورے کے لئے ’ میگھدوت ایپ ‘ اور گرج چمک کی وارننگ کے لئے ’دامنی ایپ ‘ ڈاؤ ن لوڈ کریں۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کا کہنا ہے کہ حکومت سی پی جی آر اے ایم ایس کو ،مختلف معذور شہریوں سمیت سب کے لیے زیادہ جامع اور قابل رسائی بنانے کے لیے کام کر رہی ہے
نئی دہلی،8 دسمبر 2021: سائنس اور ٹیکنالوجی کے مرکزی وزیر مملکت ؛ آراضی سائنسی، پی ایم او، پرسنل، عوامی شکایات، پنشن، ایٹمی توانائی اور خلاء کے مخکمے کے وزیر مملکت  ڈاکٹر جتیندر سنگھ نے کہا ہےکہ حکومت نے سی پی جی آر اے ایم ایس کو مختلف معذور شہریوں سمیت مزید جامع اور قابل رسائی بنانے کے لیے ،اہم خدماتی مرکز  کو شامل کیا ہے۔
آج وزیر موصوف نے لوک سبھا میں ایک سوال کے تحریری جواب میں کہا کہ عوامی شکایت کے ازالے اور نگرانی کا مرکزی نظام  ایک مستقل ترقی پذیر پلیٹ فارم ہے جو جدید ترین دستیاب ٹیکنالوجی کے مطابق نئی نئی خصوصیات شامل کرنے کی کوشش کرتاہے تاکہ اسے مزید موثر اور سب کے لیے صارف دوست بنایا جاسکے۔
ڈاکٹر جتیندر سنگھ نے بتایا کہ گزشتہ دس سالوں میں سی پی جی آر اے ایم ایس پلیٹ فارم کے تحت مجموعی طور پر 12874337 شکایات درج کی گئی ہیں جن میں سے 11990434 کا ازالہ کردیا گیا ہے۔اسی طرح جنوری 2021 میں سی پی جی آر اے ایم ایس میں اپیل کی سہولت متعارف کرائی گئی تھی جس کے بعد سے سی پی جی آر اے ایم ایس میں مجموعی طور سے 67677 اپیلیں دائر کی گئی ہیں۔
وزیر موصوف نے بتایا کہ سی پی جی آر اے ایم ایس کو دیگر کئی شکایات پورٹل کے ساتھ مربوط کیاگیا ہے۔ پی ایم او پی جی پورٹل، صدارتی سکریٹیریٹ کا پی جی پورٹل، کابینہ سکریٹریٹ کا پی جی پورٹل اورپنشن اور پینشن یافتگان کے بہبود کے محکمے کے شکایتی پورٹل ، مائیکرو، چھوٹی اور درمیانی درجے کی صنعتوں اور سکیورٹیز کی وزارت اور سکیورٹیز اینڈ ایکسچینج بورڈآف انڈیا، بیک اینڈ پر سی پی جی آر اے ایم ایس کے ساتھ مربوط ہیں۔سی پی جی آر اے ایم ایس نے اے پی آئی ویب کےآسام، بہار، گوا، ہماچل پردیش، ہریانہ، جھارکھنڈ، جموں اور کشمیر، کیرالہ، کرناٹک، مدھیہ پردیش، میگھالیہ، پنجاب، راجستھان، اتراکھنڈ اور اترپردیش کے شکایتی پورٹلوں کے ساتھ بھی لنک کیا ہے۔
بہت چھوٹی، چھوٹی اور درمیانی صنعتوں کی وزارت
کھادی اورگرام ادیوگ کمیشن کے پروجیکٹ بولڈ کو لیہہ میں فوج کا تعاون ملا
نئی دہلی، 16؍اگست:کھادی اورگرام ادیوگ کمیشن  کے پروجیکٹ بولڈ کو لیہہ میں بھارتی فوج کا تعاون حاصل ہواہے ۔ 15اگست کو فوج نے لیہہ میں واقع اپنے احاطہ میں بانس کے 20پودے لگاکر اس کا آغاز کیا۔ بانس کی خاص نسل کے ان 20پودوں کی شجرکاری لیہہ میں کی گئی اوراس شجرکاری کے لئے کے وی آئی سی کے ذریعہ 12اگست کو جموں میں فوج کو دیاگیاتھا۔ زمین کو بنجرہونے سے بچانے کے لئے اوراس خطے میں سرسبزوشادابی لانے کے مقصد سے ان اونچے ہمالیائی علاقوں میں بانس کے پودے لگانے کی یہ کوشش ہے ۔ اسی کوشش کو جاری رکھتے ہوئے 18اگست کو لیہہ کے چوچوٹ گاوں میں بانس کے 1000پودوں کی شجرکاری کی جائے گی ۔ بانس کے یہ پودے تین سال میں تیارہوجائیں گے ، جنھیں ضرورت کے مطابق کاٹابھی جاسکتاہے ۔ اس اہم ترین پہل کے ذریعہ مقامی قبائلی آبادی کے لئے طویل المدتی آمدنی کے مواقع پیداہوں گے ، ساتھ ہی یہ وزیراعظم جناب نریندرمودی کے ذریعہ لئے گئے عہد  نیز زمینوں کے تحفظ شامل ہیں ۔
وزیراعظم کا دفتر
اقوام متحدہ ہیڈکوارٹرس کے مقام پرمہاتماگاندھی کے نیم قد مجسمے کو دیکھ کر ہربھارتی کو فخرہوتاہے :وزیراعظم
وزیراعظم جناب نریندرمودی نے کہاہے کہ اقوام متحدہ ہیڈکوارٹرس کے مقام پر مہاتماگاندھی کے نیم قدمجسمے کو دیکھ کر ہربھارتی کو فخرہوتاہے ۔
اقوام متحدہ کے سکریٹری جنرل انٹونیو گُٹ ریس کے ایک ٹوئیٹ کے جواب میں ، وزیراعظم نے کہا؛
‘‘اقوام متحدہ ہیڈکوارٹرس @UN HQ کے مقام پرمہاتماگاندھی کے نیم قدمجسمے کو دیکھ کر ہربھارتی کو فخرہوتاہے ۔ میری خواہش ہے کہ گاندھی جی کے نظریات اور خیالات ، ہمارے اس کرۂ ارض کوزیادہ خوشحال بنائیں اور پائیدار ترقی میں اضافہ کریں ۔
وزارت خزانہ
حکومت ہند اور یورپی انویسٹمنٹ بینک نے پونے میٹرو ریل منصوبے کے لیے 150 ملین یورو کی دوسری قسط کےفنانس معاہدے پر دستخط کیا
حکومت ہند  اور یورپی انویسٹمنٹ بینک  نے آج ورچوئل دستخطی تقریب کے ذریعہ پونے میٹرو ریل منصوبے کے لیے 150 ملین یورو کی دوسری قسط کے فنانس معاہدے پر دستخط کیے۔ دستخط کی تقریب عالیجنابفرانسسکوآندرے، سکریٹریبرائے خارجہ امور و تعاون، پرتگال اور عالیجنابورنرہویر، صدر ای آئی بی کی موجودگی میں منعقد ہوئی۔ وزارت خزانہ کے ایڈیشنل سکریٹری، محکمہ اقتصادی امور، جناب کے راجہ رمن نے حکومت ہند نے قرض پر دستخط کیے اور جناب کرسچین کیٹلتھامسن، نائب صدر نے ای آئی بی کی جانب سے قرض کے معاہدے پر دستخط کیے۔
ای آئی بی نے پونے میٹرو ریل منصوبے کو فنڈ دینے کے لیے 600 ملین یورو کے کل قرض کی منظوری دی تھی۔ 22.7.2019 کو حکومت ہند اور ای آئی بی کے مابین 200 ملین یورو کی پہلی قسط کا مالیاتی معاہدہ ہوا تھا۔ اس منصوبے کا مقصد پونے شہر کے گنجان آباد علاقے میں مؤثر، محفوظ، معاشی اور آلودگی سے پاک ماس ریپڈٹرانزٹ سسٹم فراہم کرنا ہے۔
ای آئی بی کی مالی اعانت سے راہداری 1  - پمپری چنچواڑ میونسپل کارپوریشن  سے سوارگیٹ اور راہداری 2  واناز  سے رامواڑی تک تعمیر اور اس کے فنڈز فراہم کرنے میں مدد ملے گی جو مجموعی طور پر تقریباً 31.25 کلو میٹر پر مشتمل ہے۔ مہاراشٹرا میٹرو ریل کارپوریشن لمیٹڈ  اس پروجیکٹ کو نافذ کرنے والی ایجنسی ہے۔
بندرگاہوں، جہاز رانی اور آبی راستوں کی وزارت
جہاز رانی کے وزیر جناب سونووال نے کیرالہ میں والیا زھیکل لائٹ ہاؤس کا افتتاح کیا
بندرگاہوں، جہاز رانی اور آبی گزرگاہوں کے علاوہ آیوش کے مرکزی وزیر جناب سربانند سونووال نے آج کیرالہ کے ضلع الاپوزا کے والیا زھیکل میں ایک نئے لائٹ ہاؤس کا افتتاح کیا۔ اس موقع پر الاپوزا کے ایم پی، ہری پڈ کےایم ایل اے اور سینئر افسران موجود تھے۔
کوسٹل ریگولیٹری زون  کی منظوری اور دیگر قانونی منظوری حاصل کرنے کے بعد 41.26 میٹر بلند پینٹاگونل آر سی سی ٹاور بمع لفٹ اور اس سے منسلک عمارتوں کو تعمیر کیا گیا ہے اور لائٹ ہاؤس فی الحال 03.06.2021 سے آزمائشی طور پر چل رہا ہے۔
جناب سونووال نے اپنے خطاب میں کہا کہ حکومت نے 75 ویں آزادی کا امرت مہوتسو کے ایک حصے کے طور پرسیاحت کے لئے 75 لائٹ ہاؤسوں کی ترقی کو منظوری دی ہے اور والیا زھیکل لائٹ ہاؤس ان میں سے ایک ہے۔ کیرالہ میں سیاحت کے فروغ کے لئے 11 دیگر لائٹ ہاؤسوں کی نشاندہی کی گئی ہے۔
لائٹ ہاؤس کی تعمیر سے کیرالہ کے اس خطہ میں سفر کرنے والے بحری جہازوں کو بہت فائدہ پہنچے گا اور مقامی ماہی گیر دن کے وقت اور رات کے وقت سمندر سے محفوظ واپس لوٹ سکیں گے۔
ساحلِ سمندر پروالیا زھیکل کا مقام سیاحتی نوعیت کا ہوگا۔ جو علاقے میں سیاحتی سرگرمیوں کے حق میں سیاحوں کو سمندر کے خوبصورت نظارے فراہم کرے گا۔ اس طرح مقامی لوگوں کے لئے روزگار کے مواقع اور معاشی فوائد سامنے آئیں گے۔
شہری ہوابازی کی وزارت
بھارت میں 35 ڈی جی سی اے منظور شدہ ایف ٹی اوز 53 اڈوں پر کام کر رہے ہیں
ہندوستان میں 15 فیصد پائلٹ خواتین ہیں جو کہ عالمی اوسط سے تقریباً تین گنا زیادہ ہیں
شہری ہوا بازی کی وزارت میں وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں بتایا کہ فی الحال، بھارت میں 67 غیر ملکی ایئر کریو عارضی اجازت ہولڈرز ہیں۔ آپریٹر کے لحاظ سے ایف اے ٹی اے ہولڈرز کی فہرست ضمیمہ میں ہے۔
مختلف ہندوستانی شیڈول ایئر لائنز سے موصول ہونے والے اعداد و شمار کے مطابق، سال 2021 میں کل 244 پائلٹس بھرتی کیے گئے ہیں۔
انڈسٹری کے اندازوں کے مطابق اگلے پانچ برسوں میں ہندوستان میں سالانہ 1000 پائلٹوں کی ضرورت ہو سکتی ہے۔ کمرشل پائلٹس کی سالانہ ضرورت کا انحصار مختلف عوامل پر ہوتا ہے جیسے ایئر لائن کی مالی صحت، ایئر لائن کی توسیع کا منصوبہ اور ہوابازی کے شعبے میں ترقی۔
01.03.2023 تک، ائیرپورٹس اتھارٹی آف انڈیا  میں کل 15,896 باقاعدہ اہلکار مختلف ہوائی اڈوں/اسٹیشنوں پر تعینات ہیں۔ اے اے آئی کے تمام ملازمین ہندوستانی شہری ہیں۔
ڈائریکٹوریٹ جنرل آف سول ایوی ایشن  کے مطابق، تقریباً 10,000 پائلٹ ہیں جن میں 67 غیر ملکی شہری ہندوستان کی مختلف ایئر لائنز میں ملازم ہیں۔
ہندوستان میں 35 ڈی جی سی اے کے منظور شدہ ایف ٹی اوز ہیں جو 53 اڈوں پر کام کر رہے ہیں۔
فی الحال، خواتین اور پسماندہ طبقات بشمول ایس سی / ایس ٹیز کے لیے پائلٹ ٹریننگ کی حوصلہ افزائی کے لیے حکومت میں کوئی خاص پروگرام نہیں ہے۔
تاہم، ہندوستان میں 15 فیصد پائلٹ خواتین ہیں جو کہ عالمی اوسط 5 فیصد سے تقریباً تین گنا زیادہ ہے۔
ضمیمہ
|
|
آپریٹر
|
|
طیارہ کی قسم
|
|
ایف اے ٹی اے ملازمین کی تعداد
|
|
انڈیگو
|
|
ATR-72-600
|
|
04
|
|
الائنس ایئر
|
|
ATR-72-600
|
|
15
|
|
وِستارا
|
|
B – 787
|
|
01
|
|
ہمالین ہیلی
|
|
AS-350 B3
|
|
01
|
|
بگ چارٹرس
|
|
ATR-72-500
|
|
08
|
|
ڈھلون ایوی ایشن
|
|
BELL 206 L4
|
|
03
|
|
زوم ایئر
|
|
CRJ 200
|
|
01
|
|
اسٹار ایئر
|
|
EMB 145 LR
|
|
05
|
|
میتری ایوی ایشن
|
|
EMBRAER 195
|
|
01
|
|
ایئر چارٹر
|
|
FALCON 7X
|
|
02
|
|
اسکائی ون
|
|
Ml 172
|
|
02
|
|
انڈو پیسیفک
|
|
BD-700
|
|
01
|
|
تھروینی ارتھ موورز
|
|
PILATUS PC12
|
|
01
|
|
گلوبل ویکٹرا
|
|
AS350
|
|
03
|
|
پناسیل
|
|
BELL 407
|
|
02
|
|
او ایس ایس مینجمنٹ
|
|
AUGUSTA-109-C
|
|
01
|
|
وی ایس آر
|
|
LEARJET 45
|
|
02
|
|
ای فیکٹر
|
|
HOT AIR BALLON
|
|
03
|
|
ایرو ایئرکرافٹ
|
|
AS350B3
|
|
02
|
|
ریلائنس کمرشل
|
|
G7500
|
|
03
|
|
مہندرا
|
|
LR60XR
|
|
01
|
|
تھمبی ایوی ایشن
|
|
AS350B3E
|
|
01
|
|
آئی آر ایم
|
|
G-550
|
|
04
|
|
مجموعی
|
|
|
|
67
وزارت خزانہ
میسرز زیاؤمی ٹیکنالوجی انڈیا پرائیویٹ لمیٹڈ کے ذریعے 653 کروڑ روپے کی کسٹم ڈیوٹی کی چوری
نئی دہلی،05 جنوری 2022: ایک انٹیلی جنس کی بنیاد پر کہ میسرز زیاؤمی ٹیکنالوجی انڈیا پرائیویٹ لمیٹڈ  کم قیمت کے ذریعے کسٹم ڈیوٹی سے بچ رہا ہے، ڈائریکٹوریٹ آف ریونیو انٹیلی جنس  کی طرف سے زیاؤمی انڈیا اور اس کے کنٹریکٹ مینوفیکچررز کے خلاف تحقیقات شروع کی گئیں۔ تحقیقات کے دوران، ڈی آر آئی کی طرف سے زیاؤمی انڈیا کے احاطے کی تلاشی لی گئی، جس کے نتیجے میں ایسی غیر قانونی دستاویزات کی بازیافت ہوئی ہےجس سے ظاہر ہوتا ہے کہ زیاؤمی انڈیا، کوالکوم امریکہ اور بیجنگ زیاؤمی موبائل سافٹ ویئر کمپنی لمیٹڈ کو رائلٹی اور لائسنس فیس بھیج رہا تھا۔ معاہدہ کی ذمہ داری کے تحت زیاؤمی انڈیا اور اس کے کنٹریکٹ مینوفیکچررز کے اہم افراد کے بیانات ریکارڈ کیے گئے، جس کے دوران زیاؤمی انڈیا کے ڈائریکٹرز میں سے ایک نے مذکورہ ادائیگیوں کی تصدیق کی۔
تحقیقات کے دوران، یہ مزید سامنے آیا کہ زیاؤمی انڈیا کی طرف سے کوالکوم امریکہ اور بیجنگ زیاؤمی موبائل سافٹ وئیر کمپنی لمیٹڈ، چین،  کو ادا کی گئی ’’رائلٹی اور لائسنس فیس‘‘ زیاؤمی انڈیا اور اس کے کنٹریکٹ مینوفیکچررز کے ذریعے درآمد کردہ سامان کا لین دین ویلیو میں شامل نہیں کیا جا رہا تھا۔
ڈی اۤر کی طرف سے کی گئی تحقیقات میں مزید یہ ظاہر ہوا کہ زیاؤمی انڈیا ایم اۤئی برانڈ کے موبائل فونز کی فروخت میں مصروف ہے اور یہ موبائل فون یا تو زیاؤمی انڈیا کے ذریعے درآمد کیے جاتے ہیں یا زیاؤمی انڈیا کے کنٹریکٹ مینوفیکچررز کے ذریعے موبائل فون کے پرزے اور اجزاء درآمد کر کے انڈیا میں اسمبل کیے جاتے ہیں۔ کنٹریکٹ مینوفیکچررز کے ذریعہ تیار کردہ ایم اۤئی برانڈ کے موبائل فونز، کنٹریکٹ کے معاہدے کے لحاظ سے، صرف زیاؤمی انڈیا کو فروخت کیے جاتے ہیں۔
ڈی آر آئی کی تحقیقات کے دوران جمع کیے گئے شواہد نے اشارہ کیا کہ نہ تو زیاؤمی انڈیا اور نہ ہی اس کے کنٹریکٹ مینوفیکچررز میں زیاؤمی انڈیا اور اس کے کنٹریکٹ مینوفیکچررز کے ذریعے درآمد کیے گئے سامان کی قابل تشخیص، قیمت میں زیاؤمی انڈیا کی طرف سے ادا کی گئی رائلٹی کی رقم شامل تھی، جو کہ کسٹمز ایکٹ، 1962 اور کسٹمز ویلیوایشن  رولز 2007کے دفعہ 14 کی خلاف ورزی ہے۔ لین دین کی قیمت میں ’’رائلٹی اور لائسنس فیس‘‘ شامل نہ کرکے، زیاؤمی انڈیا ایسے درآمدی موبائل فونزاور اس کے حصے اور اجزاء کا فائدہ مند مالک ہونے کے ناطے، کسٹمز ڈیوٹی سے بچ رہا تھا۔ڈی اۤراۤئی کی طرف سے تحقیقات مکمل ہونے کے بعد، کسٹمز ایکٹ، 1962 کی دفعات کے تحت، میسرز زیاؤمی ٹیکنالوجی انڈیا پرائیویٹ لمیٹڈ کو، یکم اپریل 2017 سے30 جون 2020 تک کی مدت کے لیے 653 کروڑ روپے کی ڈیوٹی کی مانگ اور وصولی کے لیے تین وجہ بتاۂنوٹس جاری کیے گئے ہیں۔
سٹرک ٹرانسپورٹ اور شاہراہوں کی وزارت
این ایچ اے آئی مالی سال25-2024 تک تقریباً 10,000 کلومیٹر ڈیجیٹل ہائی ویز بنائے گا
نیشنل ہائی ویز اتھارٹی آف انڈیا  مالی سال 25-2024 تک ملک بھر میں تقریباً 10,000 کلومیٹر آپٹک فائبر کیبل  کے بنیادی ڈھانچے کی ترقی کے لیے کام کر رہی ہے۔ نیشنل ہائی ویز لاجسٹک مینجمنٹ لمیٹڈ  او ایف سی بنیادی ڈھانچے کو ترقی دینے کے لیے قومی شاہراہوں کے ساتھ مربوط یوٹیلیٹی کوریڈور بنا کر ڈیجیٹل ہائی ویز نیٹ ورک قائم کرے گا۔ این ایچ ایل ایم ایل این ایچ اے آئی کی مکمل ملکیتی ایس پی وی ہے۔ دلی-ممبئی ایکسپریس وے کے تقریباً 1,367 کلومیٹر اور حیدرآباد-بنگلور کوریڈور کے 512 کلومیٹر کو ڈیجیٹل ہائی وے کی ترقی کے لیے پائلٹ روٹس کے طور پر شناخت کیا گیا ہے۔
یہ او ایف سی نیٹ ورک ملک کے دور دراز مقامات تک انٹرنیٹ کنیکٹیویٹی فراہم کرنے کے لیے جی 5 اور جی 6 جیسی نئے دور کی ٹیلی کام ٹیکنالوجیز کی تیزی سے استعمال میں مدد کرے گا۔ دلی-ممبئی ایکسپریس وے کے 246 کلومیٹر کے دلی-دوسا-للسوٹ سیکشن میں، جس کا افتتاح حال ہی میں کیا گیا ہے آپٹیکل فائبر کیبل بچھانے کے لیے تین میٹر چوڑا وقف یوٹیلیٹی کوریڈور ہے۔ یہ خطے میں جی 5 نیٹ ورکس کے آغاز کی بنیاد کے طور پر کام کرے گا۔ قومی شاہراہوں کے ساتھ او ایف سی بچھانے کا کام شروع ہو چکا ہے اور اسے تقریباً ایک سال میں مکمل کرنے کا ہدف ہے۔
او ایف سی نیٹ ورک ٹیلی کام/انٹرنیٹ خدمات کے لیے براہ راست پلگ اینڈ پلے  یا 'فائبر آن ڈیمانڈ' ماڈل کی اجازت دے گا۔ یہ ایک ویب پورٹل کے ذریعے اہل صارفین کو ایک مقررہ قیمت مختص کرنے کے طریقہ کار کے مطابق 'سب کے لیے کھلا ہے' کی بنیاد پر لیز پر دیا جائے گا۔ او ایف سی مختص کرنے کی پالیسی کو ٹیلی کام کا محکمہ اور ٹیلی کام ریگولیٹری اتھارٹی آف انڈیا  کے ساتھ مشاورت سے حتمی شکل دی جا رہی ہے۔
ڈیجیٹل ہائی ویز کی تخلیق سے نہ صرف ترقی کی رفتار پر تیزی سے اثر پڑے گا بلکہ یہ ہمارے ملک کی ڈیجیٹل تبدیلی میں بھی اہم کردار ادا کریں گے۔
۔۔۔
ش ح۔ا س۔ ت ح ۔
U–4285
(Visitor Counter : 56